title: جورج سيرافان كولان
text: جورج سيرافان كولان (مزيود ف 4 يناير 1893، مات ف 24 يناير 1977) باحت و ديپلوماسي، توارخي و عالم د لفيلولوجيا فرانساوي لي كان خدم بزاف على لّوغة لعربية، تّقافة لمغريبية و دّاريجة.
  
  خدا ديپلومات ف 6 د لّوغات هوما لعربية لفصيحة، لعربية لمشرقية، تّركية، لفارسية، لماليزية، و لّوغات لحبشية. كان ؤستاد د لّهجات لمغاربية ف لمدراسة د لّوغات شّرقية مابين 1927 و 1963.
  
  عندو مجموعة د لكتوبا، شي وحدين منهوم طرجمات من لعربية و لّهجات ديالها ل لفرانساوية. قادّ تا ديكسيونير د دّاريجة لي كيتسما "موعجام كولان".
  
  كاريير 
  كولان جا لمرة لّولة ل لمغريب ف 1918، ب طلب من لجينيرال ليوطي، باش يخدم موطرجيم. مابين 1919 و 1921 كان تصيفط ف مهمة ف لمؤسسة لفرانساوية د لأركيولوجيا لمشرقية ف لقاهرة ف مصر، ولاكين بقا تابع ل سّلطة د لحماية لفرانساوية على لمغريب. ف 1921، بدا كيخدم معا وزارة لخارجية لفرانساوية، ؤ ستامر ف سّلك دّيپلوماسي بشكل متوازي معا نّشاط لأكاديمي ديالو. داز من شحال من منصب أكاديمي، تا ولّا مودير ديال لمعهد لعالي ديال دّراسات لمغريبية ف 1958. بزاف د طّالابا كانو تتلمدو على يدّيه.
  
  كان كيسافر بزاف مابين رّباط ؤ پاري، ؤ شارك ف أبحات معا باحيتين فرانساويين ف لمغريب، بحال هينري طيراس ؤ إڤاريست ليڤي پروڤونصال. من 1921، كان ديجا بدا كيجمع بزاف د لماطيرييل على دّاريجة لمغريبية، لي عندها علاقة ب لمزايا لّوغاوية ديالها، لكلمات، و لحجّايات شّعبيين. مورما شد تّقاعود ديالو، بقا كيتعاون معا لمعهد د دّراسات و لأبحات د تّعريب ف رّباط.
  
  أعمال 
  لمكتابة لوطنية لفرانساوية دايرة كاطالوݣ فيه 74 بحت ؤ كتاب نشرهوم جورج كولان. بزاف د لأعمال ديال كولان جمعاتهوم، طرجماتهوم ؤ عاودات نشراتهوم لباحيتة لمغريبية زكية عراقي سيناصر.
  
  أبحات منشورة
  
  كتوبا
  
  عيون لكلام
  
  لمزاود 
   لكتوبا ديال جورج كولان ف ݣووݣل بوكس
   منشورات ديال كولان ف ݣاليكا
  
  داريجة
  زيادة 1893
  وفيات 1977
  أكاديميين فرانساويين
  توارخي فرانساوي
  ديپلوماسي فرانساوي
  ناس توفاو ف باريز